62017TJ0588_INF
Unionin yleisen tuomioistuimen tuomio (kuudes jaosto) 6.6.2019 – EIP vastaan Syyria
(asia T-588/17)
(Välityslauseke – Lainasopimus ”Euphrates Drainage and Irrigation” nro 80211 – Sopimuksen täyttämättä jättäminen – Ennakkoon maksettujen summien palauttaminen – Viivästyskorko – Menettely vastaajan poissa ollessa)
1.
Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Lainasopimus, jonka Euroopan investointipankki on tehnyt Syyrian kanssa – Unionin yleisen tuomioistuimen toimivalta on määritelty SEUT 256 ja SEUT 272 artiklassa sekä välityslausekkeessa
(SEUT 256 artiklan 1 kohta ja SEUT 272 artikla)
(ks. 14 ja 15 kohta)
2.
Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Lainasopimus, jonka Euroopan investointipankki on tehnyt Syyrian kanssa – Syyrian sopimusvelvoitteiden täyttämättä jättäminen – Kanne, jonka investointipankki on nostanut unionin nimissä – Tutkittavaksi ottaminen – Komissio on antanut investointipankin tehtäväksi ryhtyä perintätoimiin unionin puolesta
(SEUT 256 artiklan 1 kohta ja SEUT 272 artikla)
(ks. 18–20 kohta)
3.
Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Kanne, jolla pyritään saamaan lainasopimuksen yhteydessä suoritustuomio myöhemmin mahdollisesti erääntyvistä maksueristä, jotka ovat jääneet maksamatta kanteen nostamispäivän jälkeen – Hypoteettinen tilanne, joka ei ole vielä toteutunut – Tutkimatta jättäminen
(Unionin yleisen tuomioistuimen työjärjestyksen 76 artiklan d alakohta)
(ks. 22–26 kohta)
Aihe
SEUT 272 artiklaan perustuva kanne, jossa vaaditaan Syyrian arabitasavallan velvoittamista palauttamaan Euphrates Drainage and Irrigation -lainasopimuksen nro 80211 perusteella maksettavat rahamäärät viivästyskorkoineen
Ratkaisu
1)
Syyrian arabitasavalta velvoitetaan palauttamaan Euroopan unionille, jota Euroopan investointipankki (EIP) edustaa, 2184271,58 euroa.
2)
Edellä mainitulle rahamäärälle on maksettava viivästyskorkoa sekä pääomalle että sopimuksen mukaisille koroille 3,5 prosenttia 9.8.2017 lähtien maksupäivään asti.
3)
Kanne hylätään muilta osin.
4)
Syyrian arabitasavalta velvoitetaan korvaamaan oikeudenkäyntikulut.